**я**

**КЫРГЫЗСКАЯ РЕСПУБЛИКА**

**ЖАЛАЛ-АБАДСКИЙ ГОРОДСКОЙ КЕНЕШ ДЕПУТАТОВ**

****

**КЫРГЫЗ РЕСПУБЛИКАСЫ**

**ДЕПУТАТТАРДЫН**

**ЖАЛАЛ-АБАД ШААРДЫК КЕҢЕШИ**

**«27» ноябрь 2023-ж.**

**IX чакырылыш**

**кезексиз XXXV сессия**

 **ТОКТОМ №5 ПОСТАНОВЛЕНИЕ**

**Жалал-Абад шаарынын Манас көчөсүндөгү муниципалдык**

**жер тилкесин социалдык көп кабаттуу турак-жай куруу үчүн мөнөтсүз**

**пайдаланууга берүүгө макулдук берүү жөнүндө**

 Кыргыз Республикасынын **«Менин үйүм 2021–2026»  турак жай программасын** аткаруу максатында, Жалал-Абад шаарынын мэриясынын 16.11.2023-жылдагы чыг.№01-19/4423-сандуу катты, Жалал-Абад шаардык кеңешинин кеӊейтилген жыйынында карап, Жалал-Абад шаарынын мэри Э.Ормоковдун баяндамасын угуп, Депутаттардын Жалал-Абад шаардык кеңешинин кезексиз XXXV сессиясы

**ТОКТОМ КЫЛАТ:**

1. Кыргыз Республикасынын **«Менин үйүм 2021–2026»  турак жай программасынын алкагында**  социалдык көп кабаттуу турак-жай куруу үчүн Жалал-Абад шаарынын №144 кварталынын Манас көчөсүндө жайгашкан жалпы аянты 10740,0 чарчы метр муниципалдык жер аянтын “Мамлекеттик Ипотекалык Компаниясы” ачык акционердик коомуна мөөнөтсүз пайдаланууга берүүгө макулдук берилсин.
2. Жер аянтын мөөнөтсүз пайдаланууга берүү менен максаттуу пайдалануусуна көзөмөл жүргүзүү Жалал-Абад шаарынын мэрине (Э.Ормоков), Жалал-Абад шаарынын мэриясынын Муниципалдык менчик башкармалыгынын башчысына (Ж.Бөрүкулов) мыйзамдын талаптарын сактоо менен иш жүргүзүү жагы жүктөлсүн.
3. Ушул токтомду Кыргыз Республикасынын Юстиция министрлигине мамлекеттик реестрге киргизүү жагы шаардык кеӊештин жооптуу катчысына (О.Эшенкулов) милдеттендирилсин.
4. Ушул токтомдун аткарылышын көзөмөлдөө жагы шаардык кеңештин курулуш, транспорт, коммуналдык чарба жана байланыш боюнча туруктуу комиссиясына милдеттендирилсин.
5. Ушул токтом Жалал-Абад шаарынын [www.jalal-abad.gov.kg](http://www.jalal-abad.gov.kg) расмий сайтында жарыялангандан тартып күчүнө кирет.

**Төрага Н.Орозбаев**